Document ID: 32003R1474

Komisijos reglamentas (EB) Nr. 1474/2003
2003 m. rugpjūčio 20 d.
2003/04 prekybos metams nustatantis pagalbos vynuogių, skirtų tam tikrų veislių džiovintų vynuogių gamybai, auginimui dydį ir pagalbos filoksera paveiktų vynuogynų atsodinimui dydį
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. spalio 28 d. Tarybos reglamentą (EB) Nr. 2201/96 dėl bendro perdirbtų vaisių ir daržovių produktų rinkos organizavimo [1] su paskutiniais pakeitimais, padarytais Komisijos reglamentu (EB) Nr. 453/2002 [2], ypač į jo 7 straipsnio 5 dalį,
kadangi:
(1) Reglamento (EB) Nr. 2201/96 7 straipsnio 1 dalies antroje pastraipoje nustatyti pagalbos, skiriamos auginti vynuogėms, skirtoms Sultana ir Muscatel veislių džiovintų bei Currants veislės razinų gamybai, nustatymo kriterijai.
(2) Minėto reglamento 7 straipsnio 1 dalies trečioje pastraipoje nustatyta, kad pagalbos dydis gali būti diferencijuojamas atsižvelgiant į vynuogių veisles. Jame taip pat teigiama, kad minėtas dydis taip pat gali būti diferencijuojamas atsižvelgiant į kitus veiksnius, galinčius turėti įtakos derliui. Sultana veislės vynuogių atveju reikėtų papildomai diferencijuoti filoksera paveiktus plotus nuo kitų plotų.
(3) Atlikus 2002/03 prekybos metams nustatytų Reglamento (EB) Nr. 2201/96 7 straipsnio 1 dalyje nurodytų vynuogių auginimui skirtų plotų patikrinimą, paaiškėjo, kad nebuvo viršyti didžiausi garantuoti plotai, nurodyti 1999 m. liepos 22 d. Komisijos reglamento (EB) Nr. 1621/1999, nustatančio išsamias Tarybos reglamento 9EB) Nr. 2201/96 taikymo taisykles dėl pagalbos vynuogių, skirtų tam tikrų veislių džiovintų vynuogių gamybai, auginimui [3], su paskutiniais pakeitimais, padarytais Reglamentu (EB) Nr. 1880/2001 [4], 20 straipsnio 1 dalyje.
(4) Turėtų būti nustatyta pagalba minėtų vynuogių auginimui 2003/04 prekybos metams.
(5) Turėtų būti nustatyta pagalba, suteiktina gamintojams, kurie atsodina savo vynuogynus, kovodami su filoksera Reglamento (EB) Nr. 2201/96 7 straipsnio 4 dalyje numatytomis sąlygomis.
(6) Šiame reglamente numatytos priemonės atitinka Perdirbtų vaisių ir daržovių produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
1. 2003/2004 prekybos metams nustatoma tokia Reglamento (EB) Nr. 2201/96 7 straipsnio 1 dalyje nurodyta pagalba auginimui:
a) EUR 2806 už Sultana veislės vynuogėmis apsodintų plotų, paveiktų filokseros arba atsodintų per paskutinius penkerius metus, hektarą,
b) EUR 3847 už kitų Sultana veislės vynuogėmis apsodintų plotų hektarą,
c) EUR 3391 už Currant veislės vynuogėmis apsodintų plotų hektarą,
d) EUR 969 už Muscatel veislės vynuogėmis apsodintų plotų hektarą.
2. 2003/2004 prekybos metams nustatyta Reglamento (EB) Nr. 2201/96 7 straipsnio 4 dalyje nurodyta pagalba atsodinimui yra EUR 3917 už hektarą.
3. Pagal Reglamento (EB) Nr. 2201/96 7 straipsnio 4 dalies antrą sakinį, 1 dalyje nustatyta pagalba nemokama tais atvejais, kai mokama 2 dalyje nustatyta pagalba.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. rugpjūčio 20 d.

Labels: 17
19
6